NÁVRH OPRAVNÉHO ROZPOČTU č. 8 K VŠEOBECNÉMU ROZPOČTU NA ROK 2014 VÝKAZ PRÍJMOV PODĽA ODDIELOV VÝKAZ VÝDAVKOV PODĽA ODDIELOV Oddiel III – Komisia /* COM/2014/0722 final */





NÁVRH OPRAVNÉHO ROZPOČTU č. 8 K VŠEOBECNÉMU ROZPOČTU NA ROK 2014 VÝKAZ PRÍJMOV PODĽA ODDIELOV VÝKAZ VÝDAVKOV PODĽA ODDIELOV Oddiel III – Komisia So zreteľom na – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie[1], a najmä na jeho článok 41, – nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[2], a najmä na jeho článok 13, – všeobecný rozpočet Európskej únie na rozpočtový rok 2014 prijatý 20. novembra 2013[3], – opravný rozpočet č. 1/2014[4] prijatý 16. apríla 2014, – návrh opravného rozpočtu č. 2/2014[5] prijatý 15. apríla 2014, Európska komisia týmto predkladá rozpočtovému orgánu návrh opravného rozpočtu č. 8 k rozpočtu na rok 2014. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch je pripojené na informačné účely ako príloha k rozpočtu. OBSAH 1. Úvod.. 3 2. Prebytok v roku 2013. 3 1. Úvod Komisia 15. apríla 2014 rozposlala návrh opravného rozpočtu (NOR) č. 2 na rok 2014, ktorého cieľom bolo zahrnúť do rozpočtu prebytok z plnenia rozpočtu v rozpočtovom roku 2013[6]. Rada ukončila svoje čítanie návrhu opravného rozpočtu 17. júla 2014 a Európsky parlament hlasoval v rámci svojho čítania 22. októbra 2014. Keďže Európsky parlament prijal zmeny návrhu opravného rozpočtu, ktoré Rada nemohla prijať, bolo zvolané zasadnutie Zmierovacieho výboru v súlade s článkom 314 ods. 4 písm. c) Zmluvy o fungovaní Európskej únie (ďalej len „ZFEÚ“). Zmierovací výbor pracoval dvadsaťjeden dní od 28. októbra do 17. novembra 2014. Dosiahnuť zosúladenie medzi pozíciou Európskeho parlamentu a pozíciou Rady o balíku nedoriešených návrhov opravného rozpočtu na rok 2014 (NOR č. 2 až č. 7), ako aj o rozpočte na rok 2015, v rámci stanovenej lehoty nebolo však možné, najmä v dôsledku rozdielneho názoru Európskeho parlamentu a Rady na zostávajúce platobné potreby na rok 2014, čo sa odrazilo v náraste platobných rozpočtových prostriedkov požadovaných v návrhu opravného rozpočtu č. 3/2014. Hoci nedošlo k rozporu, pokiaľ ide o samotný výpočet prebytku a jeho zapracovanie do samostatného opravného rozpočtu, ako sa uvádza v článku 18 nariadenia o rozpočtových pravidlách, NOR č. 2 bol v rámci rokovaní v Zmierovacom výbore súčasťou celkového balíka. Z tohto dôvodu Komisia opätovne a v súlade s článkom 314 ods. 8 ZFEÚ predkladá ten istý opravný rozpočet (ako návrh opravného rozpočtu č. 8/2014) rozpočtovému orgánu na schválenie ako súčasť balíka, ktorý obsahuje všetky nedoriešené opravné rozpočty na rok 2014. 2. Prebytok v roku 2013 Cieľom tohto návrhu opravného rozpočtu č. 8/2014 je zahrnúť do rozpočtu prebytok z plnenia rozpočtu v rozpočtovom roku 2013. 1. Plnenie rozpočtu v rozpočtovom roku 2013 vykazuje prebytok vo výške 1 005 406 925,37 EUR [príspevky z Európskeho združenia voľného obchodu (EZVO) a Európskeho hospodárskeho priestoru (EHP) nie sú zahrnuté], ktorý sa zahrnie ako príjem do rozpočtu na rok 2014. Vykázaný prebytok možno rozdeliť takto: 2013 || EZVO – EHP || Európska únia || Spolu Príjmy za rozpočtový rok || 293 208 636,00 || 149 210 450 357,56 || 149 503 658 993,56 Platby z rozpočtových prostriedkov bežného roka || –293 010 664,09 || –147 273 877 214,59 || –147 566 887 878,68 Platobné rozpočtové prostriedky prenesené do roku N+1 || –4 220 213,94 || –1 325 132 086,83 || –1 329 352 300,77 Zrušenie nepoužitých rozpočtových prostriedkov prenesených z roku N-1 || 465 452,28 || 33 282 462,39 || 33 747 914,67 Rozdiel medzi pripísanými príjmami prenesenými z roku N-1 do roku N a z roku N do roku N+1 || || 402 838 997,98 || 402 838 997,98 Kurzové rozdiely za daný rok || || –42 155 591,14 || –42 155 591,14 Výsledok rozpočtového hospodárenia za rok 2013 || –3 556 789,75 || 1 005 406 925,37 || 1 001 850 135,62 2. Zahrnutím prebytku do rozpočtu sa zodpovedajúcim spôsobom zníži celkový príspevok členských štátov na financovanie rozpočtu EÚ. 3. V nasledujúcej tabuľke sa uvádza rozpis výsledkov plnenia rozpočtu Európskej únie za rok 2013 (príjmy a výdavky, za všetky inštitúcie): (v miliónoch EUR) Výsledky plnenia rozpočtu za rok 2013 Medzisúčet – výsledky plnenia rozpočtu na strane príjmov || 771 Výsledky plnenia rozpočtu na strane príjmov (rozdiel medzi vybratými a rozpočtovanými príjmami), z toho: || — || Hlava 1 (vlastné zdroje) || –226 — || Hlava 3 (prebytky, zostatky a úpravy) || –360 — || Hlava 7 (úroky z omeškania a pokuty) || 1 331 — || Ostatné hlavy || 26 Medzisúčet – výsledky plnenia rozpočtu na strane výdavkov || 276 Výsledky plnenia rozpočtu na strane výdavkov, z toho: || — || Nedostatočné plnenie rozpočtových prostriedkov povolených v rozpočte na rok 2013: Komisia || 107 — || Nedostatočné plnenie rozpočtových prostriedkov prenesených z rozpočtu na rok 2012: Komisia || 54 — || Nevyužité rezervy v roku 2013 || 1 — || Nedostatočné plnenie rozpočtových prostriedkov povolených v rozpočte na rok 2013 a rozpočtových prostriedkov prenesených z roku 2012: okruh 5 – Administratíva (ostatné inštitúcie) || 114 Medzisúčet – kurzové rozdiely || –42 Celkový výsledok rozpočtového hospodárenia za rok 2013 || 1 005 [1] Ú. v. EÚ L 298, 26.10.2012, s. 1. [2] Ú. v. EÚ L 347, 20.12.2013, s. 884. [3] Ú. v. EÚ L 51, 20.2.2014, s. 1. [4] Ú. v. EÚ L 204, 11.7.2014, s. 1. [5] COM(2014) 234, 15.4.2014. [6] COM(2014) 234, 15.4.2014.